Jeļena Glazova

Jeļena Glazova (dzimusi 1979. gada 26. decembrī) ir Latvijas krievu dzejniece, mūziķe un māksliniece.

 Biogrāfija 
Fotogrāfiju apguvusi pie latviešu fotogrāfa Andreja Granta, taču profesionālo izglītību ieguvusi Latvijas Kultūras akadēmijā, kur 2002. gadā ieguvusi bakalaura grādu audiovizuālās kultūras vēsturē un teorijā. Latvijas Universitātē 2004. gadā ieguvusi maģistra grādu sociālajās zinātnēs. Studējusi Latvijas Mākslas akadēmijā (2011—2013) un ieguvusi maģistra grādu Vizuālās komunikācijas nodaļā. Kopš 2013. gada studē Latvijas Mākslas akadēmijas doktorantūrā.Jelena Glazova

Kritiķe Ilva Skulte raksturo krājumu "Alkatība" kā laikmetīgas estētikas manifestāciju un tiekšanos pēc īstuma: "Alkatība, šī, ētiski raugoties, sliktā, nosodāmā, amorālā iezīme, kas raksturo subjektu, kas stāv aiz aprautajām replikām vairākos Glazovas dzejoļos un ko, visticamāk, par nosodāmu uzskata autore pati, — alkatība sajūtama kā libido, bet arī kā alkas pēc dzīves, pēc īstuma un brīvības, ko dažādu iemeslu dēļ mūsu neoliberālajā sabiedrībā joprojām nejūtam pilnībā savā rīcībā."Ilva Skulte, "Lelles melnais". Punctum, 2019, 15. maijs.
Jeļenas Glazovas darbi publicēti tādos žurnālos kā Воздух, Октябрь un literatūras portālos textonly.ru, polutona.ru, oblaka.ee, punctummagazine.lv. Darbi tulkoti arī latviešu, lietuviešu, igauņu, zviedru, somu, angļu un poļu valodās.РЕБЁНОК УОРХОЛА. Literratura, 2017, 6. decembris. Atdzejo mūsdienu latviešu autorus krievu valodā.Filet Selektah: Елена Глазова Filet Magazine, 2016, 10. marts.

Organizējusi dzejas festivālu  Dzejnieka asinis (2014—2016).

Viena no literatūras festivāla Dzeja bez robežām rīkotājām.Rīgā norisināsies literatūras festivāls 'Dzeja bez robežām. Delfi, 2017, 19. maijs.

Grāmata "Transfēri" nominēta Literatūras gada balvai nominācijā "Labākā debija".

 Bibliogrāfija 

 Naivumas ["Alkatība" un "Naivums" lietuviešu val.], atdz. Gediminas Pulokas. Viļņa: Baziliskas, 2024.
 Наивность / Naivums [krievu un latviešu val.], atdz. Einārs Pelšs. Saldus: Valters Dakša, 2022. Алчность / Alkatība [krievu un latviešu val.], atdz. Arvis Viguls. Rīga: Valters Dakša, 2019.
 Plasma [igauņu un angļu valodā]. Tartu: Paranoia, 2014.
 Трансферы / Transfēri [krievu un latviešu val.], atdz. Toms Treibergs un Svens Kuzmins. Rīga: Orbīta, 2013.

 Diskogrāfija 
 OBS13 (Kopā ar mūziķu duo Wozzeck (RU)). Formāts: MC un lejupielāde. Čehija: Obsedante, 2013.
 Edgars Rubenis & Ilia Belorukov / Jelena Glazova. Formāts: MC. Ukraina: Quasi Pop Records, 2013.
 Mackbeth (Kopā ar Alexei Borisov (RU)). Formāts: MC un lejupielāde. Ukraina: Freak Friendly D.I.Y., 2015.
 Bisamråtta (Kopā ar Grogorij Avrorin (RU)). Formāts: MC un lejupielāde. Krievija: Spina!Rec, 2015.
 Distant Light, Super Marquee: Live at Nabaklab. Formāts: MC un lejupielāde. Igaunija: Trash Can Dance, 2017.
 Idiot's Gold (Kopā ar duo ASTMA (RU)). Formāts: MC un lejupielāde. Ukraina: Freak Friendly D.I.Y., 2017.
 Medea's Disco (Kopā ar duo ASTMA (RU)). Formāts: CD, MC un lejupielāde. Russia: Bornos Product, 2017.
 Die Ursprünge (Kopā ar mūziķi Leo Lobrev (UK)). Formāts: MC. Lielbritānija: Cruel Nature Records, 2018.
 For Ghosts'' (Kopā ar mūziķiem Alexei Borisov un Katya Rekk (RU)). Formāts: lejupielāde. Kanāda: Ton Doigt Dans Mon Cul Netlabel, 2018.

 Atsauces 

 Ārējās saites 
 Jeļenas Glazovas mājaslapa 
 Jeļenas Glazovas Bandcamp lapa 
 Jeļenas Glazova Soundcloud lapa 

Kategorija:Latvijas dzejnieki
Kategorija:Rakstnieces
Kategorija:Latvijas Kultūras akadēmijas absolventi
Kategorija:Rīgā dzimušie